Universis presentes litteras inspecturis, decanus, totumque capitulum ecclesiæ Senon., salutem in Domino. Noveritis nos litteras reverendi patris H., Dei gratia Senon. archiepiscopi recepisse in hæc verba: H. divina permissione Senon. archiepiscopus, dilectis filiis decano et capitulo Senon., salutem in Domino. Cum dilectus et fidelis noster Petrus, archidiaconus Vastinensis, Granchetas cum appenditiis ejus, que ex dono bonæ memoriæ Petri, archiepiscopi Senon., obtineat, nobis liberaliter exposuerunt in nostre utilitatem ecclesie convertenda, nosque recompensationem competentem facturos super premissis, promiserimus eidem, bona fide, recompensationem eidem super hiis fecimus in hunc modum: videlicet, quod quamdiu vixerit percipiet et possideat pacifice et quiete triginta libras turon. annui redditus quas habemus in portagio Pruvinensi, et noam cum saliceto que fuerunt de apappenditiis Granchetarum, et pratum quod fuit Gilonis de Noolone, armigeri, sicut prope dictum salicetum; hoc adjecto quod si dictarum triginta librarum solutio impediretur quoquomodo, nos et successores nostri archiepiscopi Senon., dampna et deperdita que occasione hujus idem archidiaconus incurrerit, tenemur eidem resarcire et ipsum quantum ad hoc conservare indempnem. Post mortem, vero, dicti archidiaconi, premissa omnia ad nos et successores nostros predictos libere revertentur. Nos, autem, ad petitionem predictorum reverendi patris H., Dei gratia Senon., et Petri, Vastinensis archidiaconi, predictam recompensationem gratam et ratam habemus, prout superius est expressum. In cujus rei testimonium, presentes litteras fecimus sigilli nostri munimine roborari. Actum, anno Domini Mº CCº LVIIº, in crastinum Beati-Dionisii.